关于树的诗词7

青门柳
【唐】白居易
青青一树伤心色,曾入几人离恨中。
为近都门多送别,长条折尽减春风。
苏州柳
【唐】白居易
金谷园中黄袅娜,曲江亭畔碧婆娑。
老来处处游玩遍,不似苏州柳最多。
絮扑白头条拂面,使君无计奈春何。
长安新柳
【唐】陈光
九陌云初霁,皇衢柳已新。不同天苑景,先得日边春。
色浅微含露,丝轻未惹尘。一枝方欲折,归去及兹晨。
五月水边柳
【唐】崔护
结根挺涯涘,垂影覆清浅。睡脸寒未开,懒腰晴更软。
摇空条已重,拂水带方展。似醉烟景凝,如愁月露泫。
丝长鱼误恐,枝弱禽惊践。长别几多情,含春任攀搴。
柳
【唐】崔橹
风慢日迟迟,拖烟拂水时。惹将千万恨,系在短长枝。
骨软张郎瘦,腰轻楚女饥。故园归未得,多少断肠思。
新柳
【唐】崔橹
无情柔态任春催,似不胜风倚古台。
多少去年今日恨,御沟颜色洞庭来。
堤上柳
【唐】戴叔伦
垂柳万条丝,春来织别离。行人攀折处,闺妾断肠时。
赋得长亭柳
【唐】戴叔伦
濯濯长亭柳,阴连灞水流。雨搓金缕细,烟褭翠丝柔。
送客添新恨,听莺忆旧游。赠行多折取,那得到深秋。
题柳
【唐】狄焕
天南与天北,此处影婆娑。翠色折不尽,离情生更多。
雨余笼灞岸,烟暝夹隋河。自有佳名在,秦松继得么。
独柳
【唐】杜牧
含烟一株柳,拂地摇风久。
佳人不忍折,怅望回纤手。

关于树的诗词8

1、弱柳缘堤种,虚亭压水开。条疑逐风去,波欲上阶来。白居易《题王家庄临水柳亭》
2、半朽临风树,多情立马人。开元一株柳,长庆二年春。白居易《勤政楼西老柳》
3、湖岸千峰。嵌岩隐映,绿竹青松。程大昌《柳梢青》
4、草长莺飞二月天,拂堤杨柳醉春烟。儿童散学归来早,忙趁东风放纸鸢。高鼎《村居》
5、今宵酒醒何处?杨柳岸,晓风残月。柳永《雨霖铃》
6、芳蹊密影成花洞,柳结浓烟花带重。李贺《春怀引》
7、年年柳色,灞bà陵伤别。李白《忆秦娥》
8、金谷园中黄袅娜,曲江亭畔碧婆娑。老来处处多少遍,不似苏州柳最多。白居易《苏州柳》
9、红板江桥青酒旗,馆娃宫暖日斜时。可怜雨歇东风定,万树千条各自垂。白居易《杨柳枝》
10、杨柳青青江水平,闻郎江上踏歌声。刘禹锡《竹枝词》
11、一丝杨柳千丝恨,三分春色二分休。薛昂夫《最高楼》
12、两枝杨柳小楼中,袅袅多年伴醉翁。明日放归归去后,世间应不要春风。白居易《病中诗十五首别柳枝》
13、细看来,不是杨花,点点是离人泪。苏轼《水龙吟》
14、大业年中炀天子,种柳成行夹流水。西自黄河东至淮,绿阴一千三百里。白居易《隋堤柳悯亡国也》
15、粉墙丹柱柳丝中。帘箔轻明花影重。午醉醒来一面风。绿匆匆。几颗樱桃叶底红。陈克《豆叶黄》
16、三月尽是头白日,与春老别更依依。凭莺为向杨花道,绊惹春风莫放归。白居易《柳絮》
17、野**栽植,植柳水中坻。乘春持斧斫,裁截而树之。白居易《东溪种柳》
18、渡头杨柳青青,枝枝叶叶离情。晏几道《青平乐》
19、弱柳从风疑举袂。刘禹锡《忆江南》